**REGIONALNA GEOGRAFIJA SVETA**

**AFRIKA**

1. Pojasni delitev na visoko in nizko Afriko ter naštej reliefne enote obeh delov Afrike.
2. Kako se imenuje edino mladonagubano gorovje v Afriki.
3. Kje v Afriki so najbolj opazne posledice delovanja hercinske in alpidske orogeneze.
4. Obkroži dva pravilna odgovora od naštetih. Jedro afriške celine gradijo (apnenec, granit, pesek, glina in gnajs).
5. Iz katerega geološkega obdobja so kamnine, ki gradijo jedro afriške celine.
6. Naštej afriške puščave, katera je nastala zaradi hladnega morskega toka, imenuj tudi morski tok.
7. Napiši nekaj značilnosti afriškega podnebja, kateri dejavniki vplivajo na podnebje.
8. Zakaj je podnebje ob jugovzhodnih obalah Afrike bolj namočeno kot ob jugozahodnih.
9. Naštej vse tipe afriškega podnebja, za vsak podnebni tip dopiši kje se nahaja (lega), opiši podnebne značilnosti in rastlinstvo.
10. Naštej toplotne pasove v katerih leži Afrika.
11. Primerjaj rastlinstvo Kongove kotline s tistim v Vzhodnoafriškem višavju, razloži zakaj prihaja do razlik, čeprav obe pokrajinski enoti prečkata ekvator.
12. Razloži zakaj so pasati suhi vetrovi.
13. Kako se imenuje pokrajina na meji med Saharo in tropskim deževnim gozdom.
14. Imenuj rastlinstvo, ki prevladuje med to pokrajino in tropskim deževnimgozdom.
15. Ta pokrajina je večkrat izpostavljena hudim sušam, napiši naravni vzrok zanje. Hkrati se širi tudi puščava, napiši družbene vzroke za širjenje tega pojava.
16. Afriške države, ki jih prizadenejo suše, so življenjsko odvisne od mednarodne pomoči. Zakaj si ne morejo pomagati same.
17. Krivdo za širjenje puščave v Afriki lahko marsikje pripišemo tudi kmetijstvu. Predlagaj dva ukrepa, s katerima bi razbremenil pritisk prebivalstva na zemljo in tako zmanjšal možnost širjenja puščave.
18. Naštej 5 večjih afriških rek, pojasni kakšen je njihov vpliv na poselitev in kmetijstvo.
19. Ovrednoti afriške reke z vidika energijske izrabe. Na katerih afriških rekah so nastale največje hidroelektrarne. Kakšne so bile posledice izgradnje Asuanskega jezu za Egipt.
20. Ovrednoti afriške reke z vidika prometa.
21. Ovrednoti afriške reke z vidika turizma. Katere so poglavitne turistične točke.
22. Afrika je celina, ki je gospodarsko najmanj razvita, politično nestabilna in celina, ki jo pestijo številni problemi kot so: rasna in kulturna delitev celine, velike socialne razlike, odpravljanje posledic kolonializma, neokolonializem, nerešena etnična vprašanja, vojne, begunci, apartheid, monostrukturno gospodarstvo, veliki dolgovi, korupcija, bolezni, demografska eksplozija, podhranjenost, lakota, revščina, nerazvitost, suše, širjenje puščav in številne naravne katastrofe.
	1. Razloži pojem kolonializacija. Katere države so si razdelile Afriko, kdaj se je to zgodilo, zakaj je prišlo do kolonializacije in kakšne so bile posledice tega procesa. Za vsako kolonialno silo navedi ozemlja oziroma države, ki jih je kolonializirala.
	2. Za ostale navedene probleme naredi miselni vzorec. Pri vsakem afriškem problemu napiši vzroke za problem, posledice, območja problema in tvojo rešitev problema. Pri tem podrobneje pojasni pojme: neokolonializem, apartheid in bantustani.
23. V katerem deli Afrike prebivajo Arabci, kako še imenujemo Afriko južno od Sahare.
24. Naštej vsaj šest večjih afriških ljudstev in napiši kateri del Afrike naseljujejo.
25. Kako je razvit turizem v Afriki, opiši turizem v Keniji.
26. V Afriki razlikujemo dva osnovna tipa kmetijstva, glede na to komu so pridelki namenjeni. Katera dva. Na kratko razloži značilnosti obeh.
27. Od naštetih vrst kmetovanja (plantažno kmetijstvo, samooskrbno stalno kmetijstvo, namakalno kmetijstvo, samooskrbno selilno kmetijstvo in tržno kmetijstvo) v Afriki obkroži tisto, ki je ekološko najbolj sprejemljivo za okolje, in svojo izbiro pojasni.
28. Navedi prednosti in slabosti monokulturnega kmetijstva.
29. Samooskrbne oblike kmetijstva v Afriki so. Tržne oblike afriškega kmetijstva so.
30. Naštej tradicionalne kulturne rastline in plantažne kulturne rastline, ki jih gojijo v Afriki. Katere države po pridelavi plantažnih kulturnih rastlin v svetu najbolj izstopajo.
31. Ovrednoti položaj živinoreje v Afriki in razloži pojem ekofarming.
32. Zakaj ima Afrika veliko rudnih bogastev.
33. Katerih rud ima Afrika največ.
34. Kateri energijski viri so pomembni v Afriki.
35. Za Afriko je značilen razkorak med zalogami rud in dejanskim izkoriščanjem. Svetovnega pomena je ostalo izkoriščanje le nekaterih rud: diamantov, urana, zlata, platine in boksita. K navedenim rudam pripiši države, ki imajo velik delež v izkoriščanju posamezne rude.
36. Nekatere afriške države so tudi pomembne izvoznice energijskih virov: nafta, zemeljski plin in črni premog. Navedenim energetskim virom pripiši afriške države, ki so svetovno pomembne izvoznice.
37. S pomočjo tematske karte v atlasu določi glavna rudarska in energetska območja v Afriki in jih poveži z geološko zgradbo.
38. Zakaj je prišlo konec 20. stoletja do upada pomena rudarstva v Afriki. Navedi vzroke.
39. Ovrednoti pomen rudnega bogastva za gospodarstvo izbrane države na primeru bakrovega pasu. Navedi pozitivne in negativne učinke rudarjenja v Afriki.